Անդրադառնալով Տիգրան Մեծ (95-55 մ.թ.ա.) թագավորի կողմից Արցախում հիմնած Տիգրանակերտ քաղաքի պեղումներին Համլետ Պետրոսյանը նշեց, որ ընդամենը 3-4 տոկոսն են դեռ պեղել. «Պեղել ենք նոր շատ շքեղ դամբարան: Ոսկրաբանական շատ նյութեր ունենք, բայց գումար է պետք անալիզների համար: Տիգրանակերտի բացումն ու պեղումները նաև արցախյան ինքնությունն ամրապնդելու խնդիր է հետապնդում: Այն, ինչ բացել ենք, երևում է ադրբեջանական սահմանից: Այդ ամենը զորեղ փաստարկ է»,- հավելեց նա: